Diari Oficial de la Generalitat Valenciana


Sumari del DOGV 958, del 07-12-1988 (1988/812605)

ORDRE de 29 de novembre de 1988, de la Conselleria d'Indústria, Comerç i Turisme, sobre convocatòria de beques per a realitzar treballs de camp experimental.
-------------------------------------------------------------------------------------------------------------------------------------------------------------

### Dades del document

Número de DOGV
:   958

Data del DOGV
:   07-12-1988

Secció del DOGV
:   AUTORITATS I PERSONAL

Número del document
:   1988/812605


Data del document
:   29-11-1988

Organisme emissor
:   Conselleria d'Indústria, Comerç i Turisme

Tipus de document
:   Ordre

Ordre de 29 de novembre de 1988, de la Conselleria d'Indústria, Comerç i Turisme, sobre convocatòria de beques per a realitzar treballs de camp experimental.  
La posada en funcionament del Sistema d'informació de Preus de la Comunitat Valenciana (SIP) comporta el desplegament de l'organització d'un equip de treball de camp experimental per a la realització de les enquestes. Amb aquesta finalitat, la Conselleria d'Indústria, Comerç i Turisme, d'acord amb les consignacions pressupostàries destinadas a tal objecte fa pública la següent convocatòria de beques:  
I. Termini de sol·licitud.  
El termini de la sol·licitud serà de 10 dies naturals, a partir del dia següente al de la publicació d'aquesta convocatòria al Diari Oficial de la Generalitat Valenciana.  
II. Requisits dels sol·licitants.  
Per a optar a aquestes beques els sol·licitants hauran d'estar en possessió del títol de Graduat Escolar.  
Seran considerades preferentment aquelles sol·licituds que justifiquen experiència prèvia en equips de treball de camp i/o atur de llarga durada.  
III. Nombre de beques i dotacions.  
Es fa convocatòria de concessió de vuit beques (cinc a la ciutat de València, dues a la d'Alacant i una a la de Castelló de la Plana) i són dotades amb 70.000 pessetes brutes mensuals. Així mateix, se subscriurà una assegurança mèdica a favor dels becaris.  
IV. Durada de les beques.  
Aquestes abastaran el període d'un any, prorrogable en funció del desplegament experimental del SIP.  
La incorporació dels becaris, a les activitats que els pertoca, serà immediata.  
V. Formalització de sol·licituds.  
Els candidats hauran de trametre les sol·licituds a la Direcció General de Comerç (carrer Navarro Reverter, 2. València 46650).  
La sol·licitud haurà d'anar acompanyada del Currículum Vitae, del qual en formaran part les dades personals, data de naixement, domicili, telèfon i una fotografia tamany carnet.  
VI. Procés de selecció i concessió de beques.  
Les beques seran adjudicades per un Tribunal presidit pel Director General de Comerç, del qual formaran part com a Vocals:  
- El Secretari General Administratiu de la Conselleria d'Indústria, Comerç i Turisme.  
- El Cap de l'Àrea de Comerç.  
- El Cap del Gabinet de Preus.  
- Tècnic responsable del Sistema d'Informació de Preus.  
El Tribunal es reunirà dins dels 5 dies següents al de l'acabament del termini de presentació de sol·licituds i podrà convocar tots aquells candidats que considere convenient, per a comprovar, mitjançant una entrevista, aquells aspectes que estime d'interès o realitzar aquelles proves que considere necessàries.  
El Tribunal podrà declarar deserta, total o parcialment, l'adjudicació de les beques convocades.  
La decisió del Tribunal es farà pública en al Diari Oficial de la Generalitat Valenciana.  
VII. Obligacions dels becaris.  
Els becaris realitzaran, amb un horari de 37,30 hores setmanals i durant el període d'aprofitament de la beca, les tasques corresponents a la realització d'enquestes experimentals de preus en, la capital de província de la Comunitat Valenciana que els haja correspost.  
Aquestes beques són incompatibles amb quasevol altra beca o ajuda, així com amb el desplegament d'una activitat laboral regular. La infracció d'aquesta regla autoritzarà la Conselleria d'Indústria, comerç i Turisme a cancel·lar la beca.  
La Direcció General de Comerç s'encarregarà d'ordenar les activitats dels becaris, així com de resoldre les incidències que es produesquen durante el període de gaudi de les beques. La Conselleria d'Indústria, Comerç i Turisme podrà deixar sense efecte aquestes en el cas que es produís incompliment de les obligacions per part dels becaris.  
València, 29 de novembre de 1988.  
El Conseller d'Indústria, Comerç i Turisme,   
ANDRES GARCIA RECHE